ভ্রমযুগম
ভ্রমযুগম (ইংরেজি: Bramayugam, মালয়ালম: ഭ്രമയുഗം) (অনু. বিভ্রমের যুগ) হল ২০২৪ সালের ভারতীয় মালয়ালম ভাষার একটি লোক লোমহর্ষক চলচ্চিত্র। ছবিটি রাহুল সদাশিবন দ্বারা রচিত ও পরিচালিত এবং যৌথভাবে নাইট শিফট স্টুডিওস এবং ওয়াইএনওটি স্টুডিওস দ্বারা প্রযোজিত। ছবিটিতে অভিনয় করেছেন মম্মুট্টী, সিদ্ধার্থ ভারতন এবং অর্জুন অশোকন। ছবিটিতে কেরলের পবিত্র রহস্য, পৌরাণিক এবং লোককাহিনীর উপাদান রয়েছে। ছবিটি ২০২৪ সালের ১৫ই মার্চ থেকে সনি লিভে ডিজিটালি স্ট্রিমিং করা হয়েছিল এটি শিল্পীদের অভিনয়, সিনেমাটোগ্রাফি, সাউন্ড ডিজাইন, ব্যাকগ্রাউন্ড স্কোর এবং প্রোডাকশন ডিজাইনের অভিবন্দনা সহ সমালোচক এবং শ্রোতাদের কাছ থেকে ভূয়সী প্রশংসা পেয়েছে। ছবিটি ২০২৪ সালের ১৫ই ফেব্রুয়ারি সাদা-কালো ফর্ম্যাটে মুক্তি পায়। ছবিটি বক্স অফিসে সাফল্য অর্জন করে, ₹৮৫ কোটি টাকারও বেশি আয় করে এবং ২০২৪ সালের তৃতীয় সর্বোচ্চ উপার্জনকারী মালায়ালাম চলচ্চিত্র হয়ে ওঠে। তেলেগু অঞ্চলেও ছবিটি ভালো প্রভাব ফেলে। ছবিটির প্রধান চিত্রগ্রহণ ২০২৩ সালের ১৭ই আগস্ট শুরু হয়েছিল এবং ওট্টপালম, আথিরাপল্লি এবং কোচির মতো লোকেশন জুড়ে শ্যুট করা হয়েছিল। ২০২৩ সালের ১৮ অক্টোবর চিত্রগ্রহণ শেষ হয়।